钦定古今图书集成/明伦汇编/官常典/第649卷 > 林一阳
## 钦定古今图书集成/明伦汇编/官常典/第649卷 > 林一阳

按《明外史唐音传音》“同时县令著声者有林一阳，字
获夫，漳浦人。早有志圣学，言动一准诸礼。以嘉靖十
三年举于乡。久之，授济南府通判。持身方介，不为上
官所喜论，调霍丘知县。县人素不知学，独好为吏。其
隶两都及四方者，至四五百辈。家居则操县令短长
与抗礼，令为所败者二矣。一阳至，悉正之。士无明师”，
虽习文，不知法度。一阳亲为指授，文风稍振。地阻山
出矿，椎埋攘敓之奸不绝。一阳患之，晓以务本保身
之道，诚意切至，人多从化。徭赋故有籍，前令受赇行，
私籍遂淆乱。一阳力为厘正，乃修学校，行乡约，立保
甲，革私秤，积公廥，政教大行。士民谓“数十年未有也。”
以不善事上官，迁王官去。既去，而民思之，立祠以祀
者六七所。